Komission asetus (EY) N:o 2267/1999, annettu 27 päivänä lokakuuta 1999, mandariineista, klementiineistä ja satsumista markkinointivuonna 1998/1999 maksettavan tuen lopullisen määrän vahvistamisesta



Virallinen lehti nro L 277 , 28/10/1999 s. 0009 - 0009



KOMISSION ASETUS (EY) N:o 2267/1999, annettu 27 päivänä lokakuuta 1999, mandariineista, klementiineistä ja satsumista markkinointivuonna 1998/1999 maksettavan tuen lopullisen määrän vahvistamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sitrushedelmien tuottajien tukijärjestelmästä 28 päivänä lokakuuta 1996 annetun neuvoston asetuksen (EY) N:o 2202/96(1), sellaisena kuin se on viimeksi muutettuna asetuksella (EY) N:o 858/1999(2), ja erityisesti sen 6 artiklan, sekä katsoo seuraavaa: 1) Asetuksen (EY) N:o 2202/96 5 artiklan 1 kohdassa vahvistetaan mandariineille, klementiineille ja satsumille 320000 tonnin jalostuskynnys. Mainitun artiklan 2 kohdassa säädetään, että kunkin markkinointivuoden osalta jalostuskynnysten ylittymistä arvioidaan kolmen edellisen markkinointivuoden aikana, kuluva markkinointivuosi mukaan lukien, tukien avulla jalostettujen määrien keskiarvon perusteella. Artiklan 3 kohdassa säädetään, että kun ylittyminen todetaan, mainitun asetuksen liitteessä kuluvaksi markkinointivuodeksi vahvistettua tukea alennetaan yhdellä prosentilla kutakin jalostuskynnyksen ylittävää 3200 tonnin erää kohden. 2) Jäsenvaltiot ovat ilmoittaneet tiettyjen sitrushedelmien tuottajien tukijärjestelmästä annetun neuvoston asetuksen (EY) N:o 2202/96 soveltamista koskevista yksityiskohtaisista säännöistä 26 päivänä kesäkuuta 1997 annetun komission asetuksen (EY) N:o 1169/97(3), sellaisena kuin se on viimeksi muutettuna asetuksella (EY) N:o 1082/1999(4), 22 artiklan 1 kohdan b alakohdan mukaisesti markkinointivuonna 1998/1999 asetuksen (EY) N:o 2202/96 mukaisesti jalostettavaksi toimitettujen mandariinien, klementiinien ja satsumien määrän. Näiden tietojen ja markkinointivuosina 1996/1997 ja 1997/1998 maksettujen tukien avulla jalostettujen määrien perusteella jalostuskynnyksen on todettu ylittyneen 38173 tonnilla. Asetuksen (EY) N:o 2202/96 liitteessä mandariineille, klementiineille ja satsumille markkinointivuodeksi 1998/1999 vahvistettua tukea on tämän vuoksi alennettava 11 prosenttia. 3) Tässä asetuksessa säädetyt toimenpiteet ovat tuoreiden hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (EY) N:o 2202/96 liitteen kussakin taulukossa mandariineille, klementiineille ja satsumille markkinointivuodeksi 1998/1999 vahvistettuja tuen määriä alennetaan 11 prosenttia. Tukea maksettaessa on otettava huomioon asetuksen (EY) N:o 1169/97 15 artiklan mukaisesti jo maksetun ennakkotuen määrä. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä lokakuuta 1999. Komission puolesta Franz FISCHLER Komission jäsen (1) EYVL L 297, 21.11.1996, s. 49. (2) EYVL L 108, 27.4.1999, s. 8. (3) EYVL L 169, 27.6.1997, s. 15. (4) EYVL L 131, 27.5.1999, s. 24.